# 3. NEM.
VÖCSÖK.
COLYMBUS L. 1758.

Vékony, hosszúnyakú, palaczkalakú madarak; hasadt uszólábuk ujjait csak tőben köti össze némi hártya; a hátulsó ujjon bőrkarély; a karmok körömszerűen laposak; a hosszúkás orrlyukak a csór közepe táján; a csűd elül és hátul keskeny, oldala lapos, széles, hátul kis háromszögletü nyúlványokkal kétsorosan tüskézett; a farktollak hiányosak.

Tavakon, tócsákon tartózkodnak, nádlevelekből készült s nádhoz erősített úszófészket raknak, melynek anyaga a vízben rothadásnak indul, belseje is folyton nedves, s így a tojások fehér szine megsárgítja, bepiszkolódik. Szárazföldön esetlenek, totyogva járnak, de mégis jobban – félig-meddig felegyenesedve – mint a búvárok. Hangjuk erős; nyerítésre, korrogásra, pipegésre emlékeztető. Halakból, rovarokból, sőt növényrészekből táplálkoznak. Európában öt faj él, ezek mind előfordulnak nálunk, költeni azonban csak négy faj szokott tavainkon.