A Nemzeti Muzeumban van egy öreg 1817-ból Liptó-Szent-Miklósról s egy öreg 1875-ból a Fertőről. Ez utóbbit legújabb időben Larus affinis REINH. (nem REINCH.) határozták meg. Az affinis szerintem csak földrajzi fajtája a fuscus-nak, mely a typikus példányokat, a Dwinától kelet felé, helyettesíti. (Analogia szerint L. argentatus – északi, michahellesi – déli.) A fuscus-tól az affinis csak abban különbözik, hogy valamivel nagyobb, háta világosabb palaszürke s lábai otrombábbak. A különbség azonban – a sok átmeneti alak miatt – csak akkor dönthető el biztosan, ha fészkelő helyükön lövött példányokat vizsgálunk.