# XII. CSALÁD.
SZALONKAFÉLÉK.
SCOLOPACIDAE.

Csőrük hosszú, vékony, puha, hengeres, tompa élű; a fark többnyire egyenes vagy a középső toll kissé kinyuló s akkor ékalakú, a jellemző fajoknál azonban elkerekített végű; a lábalak igen változó, hol két ujj, hol mind a három tövét hártya köti össze, akad uszóhártyás és karélyos, sőt minden hártya nélkül szükölködő is; a hátulsó lábujj kicsiny, vagy hiányzik; vizek táján, mocsarak körül, nedves helyeken élnek; soknak hangja éles, fütyülő, mások alig szólnak; férgeket, gilisztákat, csigákat, rovarokat esznek s így kivétel nélkül hasznosak.