# A RÓZSÁS PIRÓK.
Pinicola rosea (PALL.) 1811.

[Fringilla rosea, Passer roseus PALL. – Pyrrhula rosea TEMM. – Carpodacus roseus KAUP. – Erythrospiza rosea BP.]

Jegyei: kisebb mint előbbi, csőre nem oly kampós; az öreg hím feje, nyaka, melle, oldalai, farcsikja rózsaszínűek; homloka és torka fehér, rózsás tollszegésekkel; háta rózsás alapszínű, feketebarnán hosszant foltos; hasa fehéres; szárnya feketebarna úgy farka is, halvány rózsaszínű szegésekkel. A tojó főszine földszínű barnás, a tarkó- és háttollak szürkén szegettek, alsó teste fehéres, oldalai barnán hosszant foltosak; álla, torka, nyaka, homloka rózsaszínbe játszik.

Mértéke: H. 15–16; Sz. 7,8–9,1; F. 6,3–7,1; L. 1,75–1,82; Cs. 1,05–1,12 cm.

Ázsia északi részében honos s télen néha Európába is ellátogat. Hazánkban 1850 deczember 4-én Budapest mellett az Istenhegyen fogtak egy példányt, mely a Nemzeti Múzeumba került.*