BODEN főerdész (Dankelmann’s Zeitschr. IX.) és E. F. HOMEYER (Die Spechte und ihr Werth in forstl. Beziehung 31. l.) azt hiszi, hogy a harkályok a fák friss nedvét szívják, isszák; ellenben ALTUM csupán rovarok után való meddő kutatgatást lát benne s megjegyzi, hogy – mivel tapasztalat szerint mindig bizonyos feltünő, egyes vagy kisebb csoportokban álló egészséges fákra szoktak szállni – a fa kérge némileg ingerli őket s kihívja kiváncsiságukat. Ezt hiszi MARSHALL is (Die Spechte 13. l.)