# Madárszervezet és a mozgás.

Az észrevett eleséget az állat helyét változtatva keríti hatalmába, vagyis érte megy. Ennek bevezetője a keresés. A madár táplálékát sok helyen keresi, azonkívül túlnyomóan mozgó prédát zsákmányol, tehát mozoghatása is kell, hogy tökéletes és lehetőleg legváltozatosabb legyen.

A mozgás közege lényegesen háromféle: a száraz föld, víz és levegő.

A helyváltoztatásnál a mozgás önkéntes, mert az akaratot az idegek, a testnek e telegráfdrótjai, közvetítik az izomzattal. Az izomzat azonban igazán hatásosan csak akkor működhetik, ha megfelelő támasza van. A gerinczeseknél ez a támasz a csontváz. A helyváltoztatás szorosabb értelemben vett eszközei pedig a végtagok.

Ismerkedjünk meg tehát mindenekelőtt a madarak egész testalkatával s szervezetének alkalmazkodásával, úgy a mint azt a mozgás különféle közegei módosították.