# A. ALCSALÁD.
HÉJÁK.
ACCIPITRINAE.

A nálunk élő fajok csüdje csupasz, rendesen jóval hosszabb, sőt kétszer oly hosszú, mint a középujj; a fark is hosszú, többnyire felével túlterjed az összecsukott szárnyak hegyén; a szárny nem igen hegyes, inkább kerek, a 3–4 vagy 3–5-ik evező leghosszabb. Életmódjuk általában egyszabású, csak a réti héjáké sajátszerű. Kizárólag élő állatokat fognak s a leggyorsabb, legügyesebb ragadozók. Prédájukat fortélyoskodva, hirtelen megrohanva kerítik, de inkább megragadják s nem «vágják» le úgy, mint a sólymok. Leggyakrabban czirkálva vagy ágonlesve vadásznak s «lecsapnak» a zsákmányra. Erdők mélyében vagy más rejtett helyeken fészkelnek s fehéres vagy fehéres alapon vörösbarnán foltozott tojásokat tojnak.