# 114. NEM:
SZAJKÓ.
GARRULUS Briss. 1760.

A felső káva hegye kissé kampósan aláhajlik, a csőr végén a kávák éle némileg fogszerűen kivágott; a fark egyenes vagy kissé elkerekített, rövidebb a szárnynál; a csüd valamivel hosszabb a középujjnál. Tollazatuk lágy, hosszú, foszlottas; a farcsikon sűrű, gyapjas. Fejök búbján tollaikat felbóbitázhatják. 5–6 evező leghosszabb. Erdőkben élnek, egyenként vagy kisebb társaságokban; igen mozgékonyak, lármázók s különféle hangokat is utánoznak.