MADARÁSZ GYULA dr. «Die Singvögel Ungarns» cz. munkájában (Zeitschr. f. d. ges. Ornith. 1884. 149. 1.) a nagy fajtát Pyrrhula coccinea SELYS. néven sorolja föl s azt irja, hogy hegyeinkben gyakran költ, a mi nem áll. A kis fajtát ellenben Pyrrhula rubicilla PALL. néven, mint nálunk nem fészkelőt említi. Azonban az utóbbi latin név szintén a nagy fajtára vonatkozik – annak synonymja – s a mit ő a P. coccinea alatt mond, az a nálunk honos kis fajtára tartozik; az ugyanott adott mértékek azonban megint a nagy fajtáról vannak véve.