# III. CSALÁD.
HOJSZAFÉLÉK.
PROCELLARIIDAE.

Az orrlyukak a csőr ormán, ritkán oldalain, szarucsövecskékben; a csőr egyenes, végén erősen kampós; külső és középső ujj egyforma hosszú, a hátulsó csenevész, inkább csak karma van meg; a világtengerek lakói, szárazra csak pihenni és költeni szállnak; egyetlen fehér tojást tojnak; a hajókat követik s a kivetett hulladékokat felszedegetik; döggel, rákokkal, halakkal táplálkoznak. Nálunk, mint eltévelygett ritka vendég, eddig két faj mutatkozott.