# 72. NEM:
RÉTI HÉJA.
CIRCUS Lacep. 1801.

Rendkívül jellemzi őket a magas, vékony csüd, igen nyulánk testalkat, gömbölyded bagolyszerü fej, mely legtöbbnél olyféle fátyolozású, mint a baglyok arcza; a csőr aránylag rövid; a hímeket – bizonyos kivétellel – halványszürke és fehér színezet jellemzi. Repülő madarakat nem fognak, hanem czirkálás közben a meglapuló, pihenő vagy a földön járó állatokat ragadják meg. Földön vetésekben, nádban, réteken fészkelnek, erdőben alig fordulnak elő.