A clanga és pomarina sokkalta közelebb áll egymáshoz, mint az orientalis-hoz. Itt főleg gyakorlati szempontból említem az utóbbit a «békászó sasok» csoportjában. Menzbier és Severtzow ellenben a «pusztai sasok» (Aquila nipalensis Hodgs.) csoportjában szerepelteti, melynek fajtái szerintök: 1. a kisebb orientalis Cab. – Dél-Europától Semipalatinskig és az Irtisig; 2. a nagyobb nipalensis (Typicus) – Kelet-Európa és Nyugat-Ázsia. Az angol ornithologusok szerint A. amurensis Swinh. is e csoportba való.