# XIII. CSALÁD.
TÚZOKFÉLÉK.
OTIDIDAE.

Jobbára nagy, nehézkes, futásra termett madarak; fejök – testükhöz arányítva – középnagy; csőrük nem hosszú, erős, tyúkszerű; szárnyuk nagy, kerekded, a harmadik és negyedik evező leghosszabb; farkuk rövid vagy középhosszú, egyenes vagy elkerekített végű; a lábak általában hosszúak, erősek; hátulsó ujjuk hiányzik, a három meglevőt tőben hártya köti össze, az ujjak is erősek, vastag talpúak; tollazatuk színe alul főleg fehér, felül homokszínű vagy a pusztasághoz illő barnás, rozsdás; életmódjuk s némileg külsejök is a lilékre emlékeztet; nagy síkságokon, pusztákon többnyire csapatosan tanyáznak, igen vadak; az öregek a növény-, a fiatalok inkább a rovartáplálékot szeretik; 2–4 olaj zöldes alapszínű, sötétebben foltozott tojást tojnak.