# 136. NEM:
BILLEGETŐ.
MOTACILLA L. 1758.

Alakjuk az előbbiekhez hasonló, farkuk azonban hosszabb, hátsó karmuk ellenben rövidebb s általában hajlott. Szinezetök részint fehér, szürke és fekete, részint sárga és zöldes; némelyeknél sötét torokfoltot vagy világosabb, sötétebb fejfoltot találunk; abban is eltérnek a pipisektől, hogy tollazatuk sohasem aprón foltozott. Fürge, eleven madárkák s kiválóan jellemzi őket az a sajátságuk is, hogy minden mozdulatukra farkukkal billegetnek.