# XXXVII. CSALÁD.
LÉGYKAPÓFÉLÉK.
MUSCICAPIDAE.

Csőrük lapos, széles, hegyén kis kampóval, mely előtt a kávák élei némileg fogszerűen kivágottak; a csőr tövén többnyire serteszerű szálak; elsőrendű evezőik száma 10. Erdőkben, kertekben, gyümölcsösökben tartózkodnak, kivált a fák kiálló száraz ágain szoktak üldögélni, az arra szálló rovarok után csapni s azokat elkapva, előbbi helyükre visszarepülni.