# 140. NEM:
CZINEGE.
PARUS L. 1758.

Csőrük erős, kúpalakú, oldalvást kissé benyomott nem igen hegyes, inkább finom vésősvégű; lábaik aránylag erősek, görbe karmuak; szárnyaik rövidek, meglehetős szélesek, a 4–5-ik evező leghosszabb, a 2-ik rövidebb a 6-iknál; farkuk közepes, gyengén elkerekített vagy kissé kivágott; az ivarok nem igen különböznek egymástól; odvakban fészkelnek; rovarevők, mellesleg – főleg télen – magvakat is esznek; erdőkben, kertekben, gyümölcsösökben tartózkodnak.