# A SZÜRKE VÉSZMADÁR.
Puffinus kuhli (BOIE) 1835.

[Nectris cinerea KEYS. & BLAS. – Nect. macrorhyncha HEUGL. – Puffinus Kuhlii BRHM. – Nect. Kuhlii MEV.]

Jegyei: majdnem varjunagyságú; felül hamvasszürke, alul fehér; ékalakúan hegyes farka a szárnyak hegyén túlér; csőre valamivel hoszszabb a csüdnél; csőrtöve agyagsárga, kampója szaruszürkés; lábai világossárgák; szemei sötétbarnák. A fiatalok alsótestének fehérségébe szürke szín vegyül.

A Földözi tengeren, az Azori- és Kanári-szigetek körül, nemkülönben Észak-Amerika tengerpartjainál él. A fiumei öbölben, a magyar tengerpartvidéken ez is előfordul s a zágrábi orsz. muzeum több példányt szerzett az Adriai tenger ezen részéből.