# XXX. CSALÁD.
JÉGMADÁRFÉLÉK.
ALCEDINIDAE.

E család képviselői főleg a meleg égöv alatt honosak s életmódjuk szerint alcsaládokba oszlanak. Alakjuk rövid, vastag; csőrük egyenes, aránytalan hosszú, gyilokszerű; szárnyuk szintén rövid; három előre álló lábujjuk tőben többé-kevésbbé összenőtt; a csüd rövid. Rideg, magányos életet folytatnak, leginkább vizek környékén tartózkodnak. Hangjuk rövid éles rikkantás. Főleg halakat esznek. Nálunk csak egy faj van.