# A KUCSMÁS POSZÁTA.
Sylvia melanocephala (GM.) 1788.

[Motacilla melanocephala GM. – Melisophilus nigricapillus CAB. – Pyrophthalma melanocephala BP.]

Jegyei: akkora, mint a kis poszáta; feje – a szem- és fültájékot is beleértve – fénylő fekete; háta feketésszürke, néha némi barnás árnyalattal; torka és az alsó test közepe fehér, egyébként alul is szürke, csakhogy világosabb, mint felül; a szárny és fark feketés, utóbbinak szélső farktolla külső szélén és hegyén, a következő csak hegyén fehér. A tojó barnásabb s feje feketésszürke. Csőr szarufekete, az alsó káva töve világos; lábai világosszürkés hússzínűek; szemhéj téglavörös, a szem barnássárga.

Mértéke: H. 12,6–13,5; Sz. 5,7–6; F. 5,6–6; L. 2–2,1; Cs. 2,1–1,2 cm.

Európa legdélibb, a Földközi tenger szomszédságában fekvő tartományait lakja, szintúgy Észak-Afrikát s Nyugat-Ázsia egy részét. WASHINGTON ISTVÁN báró Fiume körül több párban találta.*