# III. REND.
EVEZŐLÁBÚAK.
STEGANOPODES.

Többnyire nagy, igen nagy madarak; úszólábuk nagyon tökéletes, a mennyiben mind a négy ujját úszóhártya köti össze; a hátulsó ujj fejlődött s előreálló; a csüd rövid, erős; a csőr egyenes, hegyes vagy kampóban, horogban végződő; többen igen jó repülök, mások kitünő bukók és uszók; totyogósan, rosszúl járnak, de némelyek sziklákon, fákon jól megtudnak kapaszkodni; fákon, sziklákon, vizes területeken költenek; hosszúkás, kékeshéjú, mészréteggel bevont tojásokat raknak; majdnem kizárólag halból élnek s mert roppant telhetetlen gyomrúak, a halászatra igen károsak.