# 81. NEM:
GATYÁS ÖLYV.
ARCHIBUTEO Brhm. 1828.

Előbbi nemtől abban különböznek, hogy csüdjük a lábujjak tövéig tollas, a miben az igazi sasokhoz közelednek; de utóbbiaktól mégis eltérnek abban, hogy a tollazat a csüdöt nem fogja egészen körül, hanem hátuljának egész hosszában, keskeny, csupasz pásztát hagy; nemkülönben hogy orrlyukaik tojásalakúak és vízszintesen fekvők, csőrük pedig aránylag kicsiny, gyenge.