# 48. NEM:
VIZICSIBE.
ORTYGOMETRA Leach 1816.

Kicsiny, alig fürjnagyságú madarak. Csőrük sokkal rövidebb, mint belső ujjuk, legföljebb 2/3-da annak; a hátulsó ujj aránylag hosszú, 1/3–1/2 akkora, mint a középső s kissé magasabban könyöklik ki a csüdből, mint az előre álló ujjak; a csüd oly hosszú, mint a második ujj. Hangjuk pittyegő, nem harsogó; mozgásuk ügyes, rövid szárnyukat alábocsájtva, farkukat feltartva, néha egyet-egyet billentve futkosnak a sásos, csuhis, nádas mocsarakban, nagy vízre nem merészkednek, de adott esetekben jól úszak, buknak.