# X. CSALÁD.
HATTYÚFÉLÉK.
CYGNIDAE.

Általában nagy, hosszúnyakú, de aránylag rövidlábú madarak; a csőrtő és a szem közt bőrük csupasz; a csüd rövidebb a középujjnál; a csőrköröm nem fogja el egészen a csőr hegyét; a szárnyak elérik a fark hegyét; a fark rövid, ékalakú; uszkálásnál némelyek szárnyukat félig megemelik; nyakukat rendesen S alakúan tartják s rendkívül ügyesen, kigyószerűen tudják ide-oda hajlítani; a vizen igazán könnyedén, kecsesen mozognak, szárazon ügyetlenebbek, totyogva járnak; vízparton vagy zsombékos, sekély vizű helyeken, szigeteken fészkelnek.