Dr. MADARÁSZ (Zeitschr. f. d. ges. Ornith. 1884. 114. lap) azt irja, hogy PETÉNYI 1843-ban Felső-Magyarországban találta volna az első fészket és tojásokat, de nem idézi ez adat forrását, a mi pedig azért is fontos volna, mert a felfödözés elsőbbségét érinti. Minthogy én ez állításnak semmi irott nyomát nem találhattam s FRIVALDSZKY (Aves hungariæ 32. l.) datum nélkül vette a fészek leirását PETÉNYI kéziratából, egyelőre biztosan nem állapíthatjuk meg, csakugyan PETÉNYIt illeti-e az elsőbbség.