# MADARAINK CSOPORTOSÍTÁSA JELENTŐSÉGÖK SZERINT.

Midőn a következőkben megkisérlem madárvilágunkat bizonyos érdekkörök különböző szempontjából csoportosítani, tisztán csakis gyakorlati czélok vezetnek.

Tudjuk, hogy az egyes fajok hasznos vagy káros voltának megitélése minő nehéz, sőt az előmunkálatok fogyatékossága miatt sok esetben ma még lehetetlen is. Azért ez az osztályozás nem kiván egyéb lenni, mint némi alap, mely madaraink táplálkozását illető jelen tudásunkat tükrözi vissza, hogy a jövő kutatásoknak kiindulására szolgáljon, azoknak irányt szabjon, nemkülönben hogy gazdáinknak, erdőbirtokosainknak, vadászainknak, halászainknak bizonyos áttekintést nyujtva, őket a madarakkal szemben követendő maguktartásában tájékoztassa és vezérelje.

Állattenyésztés.

Élősködőket, alkalmatlan és veszélyes rovarokat pusztítanak a jószág körül: Seregély; Varjak.; Pipisek (Anthus); Fecskék; Pacsirták; Billegetők, különösen a sárga billegető (Motacilla flava).

Juhokat, kecskét alkalmilag – főleg havasi gazdaságban – elrabolnak: Szirti sas (Aquila chrysaëtus). Majorságot rabolnak: Sasok; Kányák (Milvus); Rétihéják (Circus); Karvaly (Accipiter nisus); Héja (Astur palumbarius); Sólymok; Holló; Szarka; Dolmányos varjú; alkalmilag: a Fehér gólya.

Méheket esznek alkalmilag: Fecskék (főleg a füsti fecske); Zöld küllő; Veréb; Gólya; Kecskefejő (Caprimulgus); Szénczinege; Gébicsek; Kabasólyom (Falco subbuteo); gyakrabban: Darázsölyv (Pernis apivorus); Gyurgyalag (Merops apiaster). A méhészet rovarellenségeit is pusztítják: Szénczinege; Fecskék; Zöld küllő.

Erdészet.

Farontó rovarokat és alsóbbrendű állatokat pusztítanak; Harkályok; Czinegék; Csúszka (Sitta); Fakúsz (Certhia); Királykák (Regulus); Füzikék (Phylloscopus); Aranymálinkó; Kecske fejő (Caprimulgus); Varjak; Csóka; Szalakóta (Coracias garrula); Búbos banka; Seregély; Poszáták; Kakuk; Erdei pipis; Erdei pacsirta; Ökörszem; Kerti rozsdafarkú; Danka sirály (Larus ridibundus); némileg a Légykapók; Gébicsek; alkalmilag: Szajkó; Szarka; Vércsék; Baglyok; Ölyvek; Sármányok; Veréb; fiókái nevelése idejében: Pinty, Tengelicz, Csiz; némely télen: Zsezsék. (Cannabina linaria); tavaszszal és nyáron: Rigók.

Rügyeket, gyenge hajtásokat tönkre tesznek: Fajdok; Császármadár; Meggyvágó (Coccothraustes); Veréb; Süvöltő (Pyrrhula); Keresztcsőrüek. Erdei vetéseket, hasznos erdei magvakat pusztítanak: Szajkó; Magtörő (Nucifraga); Pintyek; Meggyvágó (Coccothraustes); Keresztcsőrüek; Galambok Nagy fakopáncs (Dendrocopus maior); Tőkésrécze (helyenként a makkra jár nagy csapatokban).

Gyümölcstermesztés.

Kártékony rovarok elpusztításával használnak: Czinegék; Harkályok; Fakúsz (Certhia); Csúszka (Sitta); Királykák (Regulus); nyáron: Pintyek; Rozsdafarkúak (Ruticilla); Poszáták; Aranymálinkó; Kakuk; bizonyos mértékben: Varjak; Verebek; Kecske fejő (Caprimulgus); Gébicsek; Vércsék.; Baglyok.

Gyümölcsevésükkel károsak: Aranymálinkó; Seregély, Verebek; Meggyvágó (Coccotrausthes); Szarka; Varjak; Szajkó; jelentéktelenül: Harkályok, némely Poszáták.

Halászat.

Minden halasvíznél károsak: Károkatonák (Phalacrocorax); Gődények.; Bukók; Buvárok; Gémek; Ráró (Pandion haliëtus); Réti sas (Haliaëtus albicilla); Nagy vöcsök; Bukóréczék (Fuligula); az átvonuláskor mutatkozó nálunk nem költő nagy Sirályok; Halfarkasok (Lestris).

Kisebb rendszeres halgazdaságokban kárt tehetnek: Jégmadár; Szárcsa; Küszvágó csér (Sterna); Varjak; Kányák; Danka sirály (Larus ridibundus); s mint ujabban bebizonyult, pisztrángos viznél: a Buhú és Erdei bagoly.

Kertészet.

Rovarpusztítással használnak: Czinegék; Harkályok; Fakúsz (Certhia); Csúszka (Sitta); Királykák (Regulus); Aranymálinkó; Kakuk.; Poszáták; Rozsdafarkúak; Fülemilék; Füzikék (Phylloscopus); Fecskék; Seregély; Ökörszem; Rigók; Vörösbegy; Baglyok.; Vércsék; alkalmilag Verebek.

Dudvamagvak pusztításával hasznosak: Kenderike; Pintyek; Verebek; Tengelicz; Csicsörke (Serinus); Sármány; Zöldike (Ligurinus); Czinegék; Galambok.

Hasznos kerti magvak elköltésével ártanak is ezek, de kártevésük nem számít sokat.

Mezőgazdaság.

Szántásokon, réteken, legelőkön, tarlókon, ugarokon, vetéseken rovarok és alsóbbrendű állatok elpusztításával használnak: Varjak; Danka sirály (Larus ridibundus); Széki csér (Glareola pratincola); Szarka; Csóka.; Bibicz; Pólingok (Numenius); Ugartyúk (Oedicnemus); Pacsirták; Hantmadár (Saxicola); Csaláncsúcsok (Pratincola); Gébicsek; Szalakóta (Coracias); Vércsék; Baglyok; Lilék (Charadrius); Pepisek; Poszáták; Billegetők; Sármányok: Rigók; Seregély; Pásztormadár (Pastor roseus); Búbos banka; Gólya; Szerkők (Hydrochelidon); Küszvágó csér; Haris; Túzok.; Fogoly; Fürj; Fáczán.

Ürge, hörcsög és egerek pusztítói: alkalmilag a legtöbb ragadozó madár; Ölyvek; Varjak; Szarka; Csóka; Gébicsek, Baglyok; Vércsék; Szalakóta; Gólya s alkalmilag a Gémek.

Vetőmagban, kikelt és lábon álló vetésben, gabonában kárt tesznek Varjak; Verebek; Réczék; Ludak; Darú; Túzok; Galambok; Fogoly; Fáczán; Fürj.

Olajos magvakat (mák, repcze, napraforgó, kender stb.) pusztítanak Pintyek; Kenderike; Tengelicz; Sármányok; Szén- és Barátczinege; Zöldike; Verebek; Galambok; Túzok. Ugyanők azonban temérdek dudvamag elpusztításával hasznosak is, valamint a Fogoly; Fürj; Fáczán is.

Szőlőtermesztés.

Rovarok és alsóbbrendű állatok pusztításával használnak: Csaláncsúcsok (Pratincola); Gébics; Rigók; Poszáták; Fecskék; Billegetők; Légykapók; Ökörszem; Füzikék* (Phylloscopus). Dudvák pusztítói: Pintyek; Verebek; Csicsörke (Serinus); Zöldike; Sármányok; Pacsirták és a némely télen megjelenő: Zsezsék (Cannabina linaria).

Érett szőlő pusztításával károsak: Seregély; Rigók; Verebek; esetleg a néha megjelenő Pásztormadár (Pastor roseus).

Vadászat

Hasznos vadak: Fajdok; Túzok; Császármadár; Fáczán; Fogoly; Fürj; Szalonkák; Reznek; az átvonuló Lilék (Charadrius); Galambok; Réczék.; Szárcsa; Ludak.

A vadtenyésztés ellenségei: Sasok; Saskeselyű; Héja; Buhú; részben a Varjak; Ölyvek (időlegesen és helyileg); Sólymok; Kányák; Karvaly; Rétihéják (Circus); Nagy őrgébics vagy szarkagábor (Lanius excubitor); Holló; Szarka; Szajkó; Csóka; Gólya; Gémek; fáczánosban esetleg a nagyobb baglyok is.

E főcsoportokon kívül madarainknak bizonyos más közérdekű jelentőségök is lehet, nevezetesen:

Házunk táján kellemetlen és káros rovarokat, alsóbbrendű állatokat pusztítanak: Fecskék; Házi rozsdafarkú; Czinegék, Baglyok; Ökörszem; Poszáták; Légykapók, nevezetesen a szürke légykapó (Muscicapa grisola).

Hulladék, szemét és dögeltakarítással használnak: Keselyük; Varjak; Holló; Sasok; Kányák; Szarka.

Hasznos oduban költő madaraknak fészkelő helyeket készítenek Harkályok.

Gazdaságilag hasznos madarakat pusztítanak, ezek tojásait, fiókáit rabolják: Sasok; Héja; Csóka; Szajkó; Szarka; Varjak; Karvaly; Rétihéják. (Circus); Nagy őrgébics vagy szarkagábor (Lanius excubitor); Tövisszúró gébics; Buhú; alkalmilag: Gólya; Gémek; Sólymok; Kányák (Milvus); alkalmilag: Ölyv; Vörös vércse; . Baglyok. Ez utóbbiak azonban többnyire közönbös madárfajokat, kivételesen hasznosakat pusztítanak s gazdasági hasznuk tetemesen felülmulja e kártételeiket.