# A FEHÉRSZÁRNYÚ PACSIRTA.
Alauda sibirica GM. 1788.

[A. leucoptera PALL. – Melanocorypha sibirica DEGL. & GEBR. – Phileremos sibirica KEYS. & BLAS. – Calandrella leucoptrera BP. – Pallasia leucoptrera HOM.]

Jegyei: valamivel erősebb, vastagabb csőrű, mint a mezei pacsirta; az első evező hiányzik; fejebubja, fültája, felső szárny- és farkfedői fahéjszínűek; az alsó szárnyfedők és az alsó test fehérek, oldalai azonban rozsdás- és barnásba hajló sötét szárfoltokkal; a szárnyon széles fehér sáv; farka feketebarna, a szélső toll majdnem egészen fehér.

Mértéke: H. 17–17,8; Sz. 11,4–11,7; F. 6,3–6,5; L. 2,2–2,3; Cs. 1,8–1,4 cm.

Oroszország sivatagjain, pusztáin, főleg a Volga táján, úgyszintén Szibériában honos. Hazánkban egyetlen egyszer került elő, 1855 decz. 24-én Konczán (A.-Fehérm.), mely példány CSATÓ J. gyűjteményében van Nagy-Enyeden.