# 39. NEM:
CZANKÓ.
TOTANUS Cuv. 1800.

Csőrük hosszabb, mint az előbbi nemhez tartozó fajoké, egyenes vagy kissé felvetett, töve puha, hegye keményebb; a kisebb fajok csüdje a középujjal egyenlő hosszú, a nagyobbaké azonban körülbelül 1,1/2-szer hosszabb; az előre álló lábujjak közül kettőnek töve hártyás; általában nagyobbak, hosszabb lábuak mint a partfutók, élesebben fütyülnek; inkább tócsáknál, mocsaraknál, posványoknál, folyamoknál, mint tengerpartoknál tartózkodnak; földön (kivételesen egy faj fán is) fészkelnek, de nem annyira szabadon, mint a partfutók, hanem bozótos, zsombékos, vizenyős réteken, bokoraljban; nem oly gyors, ideges mozdulatuak, mint amazok, nem is annyira nagy csapatokban, inkább kisebb társaságokban élnek s vigyázóbbak, vadabbak.