# 83. NEM:
VÉRCSE.
CERCHNEIS Boie 1826.

A vércsék természetök szerint a sólymok parasztjai. Termetökre kisebbek, tollazatuk puhább; farkuk elkerekített; csüdjük valamivel hoszszabb a középső ujjnál. Ragadozási módjuk sem oly vakmerő, mint a következő nem fajaié s különösen jellemzi őket, hogy prédájukat kémlelve, a levegőben egy helyen «függnek», «sátoroznak», «lebegnek» s azután csapnak le. Főleg rovarevők és az egerek pusztítói.