# 4. NEM:
VÉSZMADÁR.
PUFFINUS Briss. 1760.

Lábaik meglehetősen hátul vannak s így testüket ülés közben kissé felemelve tartják; szárnyuk hosszú s eléri a fark végét, sőt azon túl terjed; farkuk közepes vagy rövid, néha hosszúkás, elkerekített vagy ékalakú; csőrük vékony, karcsú, az orrlyukak csövei rövidek, közel egymáshoz a csőrorom tövén vannak, nyílásuk elül ferdén fölfelé álló; testalkatuk karcsú; nyílszerűen ide-oda czikkázva repülnek; mély, hosszúcsöves odúkat kaparnak fészkelésre; zsákmányukat – leginkább különböző tengeri állatokat – a vízbe belebukva, csapva ragadják meg.