# 152. NEM:
GEZE.
HYPOLAIS Brhm. 1828.

Alak szerint az előbbi nemhez hasonlók, csakhogy csőrük nem oldalt összenyomott, hanem laposas, inkább széles, főleg tőben; a fark rövidebb, mint a szárny s nem lépcsőzetes vagy elkerekített, hanem egyenes vagy kissé kivágott; 3–4-ik evező leghosszabb, az első elcsenevészesedett; tollazatukon rajzolat nincsen, alul világosabbak, felül sötétebbek; fészkök igen művésziesen készül; tojásaik lazaczvörös alapon, feketén pontozottak; kiváló énekesek s más madárhangokat utánoznak; nem mocsárban, hanem fakoronákban élnek.