# A. ALCSALÁD.
CSUSZKÁK.
SITTINAE.

Csőrük egyenes, árszerű, hegyes; az alsó káva előrésze jobban fölfelé hajló, mint a felsőé lefelé. Kitünő kuszók, s nemcsak fölfelé, hanem lefelé is fordulva, mintegy becsuszkálják a fák törzsét; a külföldi fajok közt vannak olyanok is, melyek sziklákon élnek. Szinezetök nem igen élénk, felül kékesszürke, alul fehéres, rozsdás. Odukban költenek, melyek tág nyílásait sárral betapasztják. Hangjuk fütyülő, csengő.