# 84. NEM:
SÓYOM.
FALCO L. 1758.

Az idetartozó madarak közt néhány alig nagyobb a vércséknél, legtöbbje azonban az ölyv termetét is eléri, sőt annál is erősebb. Tollazatuk simább, merevebb, mint emezeké, a fark vége nem oly elkerekített, inkább egyenes és – valamint csüdjök is – rövidebb. Utóbbi a középujjnál nem hosszabb, lábujjaik nyulánkabbak, vékonyabbak, karmuk erős. Ragadozási módjuk is különbözik előbbiekétől, úgy élelmök is. Ritkán, sőt nem is szoktak «függni» a légben, hanem czirkálva repkednek s prédájukat nem csupán a földön, hanem leginkább a levegőben támadják meg, gyors nekivágással, mert főélelmük madarakból áll. Ők az igazi «nemes» sólymok.