# B) ALCSALÁD.
MACSKABAGLYOK.
SYRNIINAE.

Fületlen, gömbölyü, nagyfejü, tömzsi termetü baglyok; némely fajok arczfátyola igen kifejlődött, sugaras kemény, majdnem szőrszerű tollazatú, másoknál szinte hiányzik; csüdjük tollas (külföldi nemnél csupasz csüd is van); lábujjak csupaszok, némelyeknél gyapjas tollazattal, vagy ritkás szőrözettel borítottak; szemök sárga vagy sötétbarna. Az északi fajok nappali életet is folytatnak.