# 142. NEM:
NÁDICZINEGE.
PANURUS Koch. 1816.

A csőr világosszínű, a felső káva élei az alsók fölé borulnak, hegye kissé az alsó káván áthajlik; orrlyukak hosszúkás tojásdad alakúak; első evező rövid, 3-ik és 4-ik leghosszabb; szélső farktollak félakkorák, mint a középsők, a fark oly hosszú, mint az egész test hossza s lépcsőzetes, legyezőalakú; a hímnek pofáján a tollazat selymes s két oldalt lecsüngő, hegyes, fekete bajusza van. Nagy nádasokban élnek.