# XVI. CSALÁD.
PUSZTAI TYÚKFÉLÉK
PTEROCLIDAE.

A szárny hosszú és hegyes, leghosszabb az első vagy a két első evező; a fark kerek vagy ékalakú, a középső toll többnyire meghosszabbodott s vékony, nyársalakú; a lábszár és csüd, néha az ujjak is, apró szőrszerű tolakkal borítottak; az előre álló ujjak tövét kis hártya köti össze; a hátulsó ujj igen kicsiny vagy hiányzik; az orrlyukakat toll fedi; nyulánk termetök és szárnyuk némileg a székicsérre emlékeztet, de egész külsejökben valami galamb- és tyúkszerűség is van; főleg rövid, hajtott, tömzsi csőrük nagyon hasonlít a tyúkok csőréhez; tojásaik legjobban a lilék tojásaira emlékeztetnek; egynejűségben élnek a sivatagokon, pusztákon; földön fészkelnek: magvakat, növényeket, mellesleg rovarokat is esznek.