A nálunk lövötteket vizsgálva igen feltünő, hogy erős, vastag csőrű, termetes példányok és kisebb testü, aránylag vékony, rövidebb csőrüek kerülnek elő. Az előbbiek csőrének alsó káváján afféle kávaszöglet is látszik, mint a nagy sirályok alsó káváján. A nagy és kis termetűek közt oly különbség van, hogy gyakran a nagy példányokat fiatal jeges buvároknak (glacialis) határozzák meg. Lehet, hogy korkülönbség játszik itt szerepet, de lehet, hogy a kis példányok BREHM felállította macrorhynchos vagy pedig balticus fajtákhoz tartoznak. Mindenesetre nyilt kérdés ez s eldöntése a jövőnek marad.