# A PÁRTÁS DARÚ.
Grus virgo (L.) 1766.

[Ardea virgo L. – Grus numidica BRISS. – Anthropoides virgo VIEILL.]

Jegyei: kisebb mint előbbi, szürke gémnagyságú; főszíne hamuszürke; hátulsó szárnyfedői nem bodrosak, hanem a fark végeig lándzsahegy alakúan megnyúltak; a csőr aránylag rövid, hengeres; a nyak, torok, pofák feketék; feje tetején nincs csupasz folt; öreg példányok fültájáról egy-egy fehér kontyszerű finom tollpamat nyulik hátrafelé s a nyaktollak is elől meghosszabbodva lengők.

Mértéke: H. 76–77; Sz. 51–52; F. 20–23; L. 17,5–18,5; Cs. 6,6–7,2 cm. (Külföldi példányok nyomán).

A középázsiai sivatagokon s lefelé India déli részéig, Közép- és Dél-Afrikában honos. Európában ritkaság, kivéve a Dobrudsát, hol hiteles kutatók szerint rendesen költ. Hazánkban egy öreg Szeged vidékén 1858 junius 20-án lövetett, mely FINGER GYULÁhoz s tőle a bécsi udvari múzeumba került, hol mai nap is megvan. Ennek mértéke: Sz. 51,5; F. 22; L. 18,5; Cs. 7,2 cm.