# 57. NEM:
BÖLÖMBIKA.
BOTAURUS Steph. 1819.

Termetökre előbbi nemhez hasonlítanak, de nyakuk hosszabb; tollazatuk laza, a nyaktollak különösen hosszúak s felborzolva túlságosan megvastagítják a nyakot; a csőr nem igen, a középső ujj és karom azonban meglehetős hosszú (együttvéve hosszabb a csüdnél), szintúgy a hátulsó ujj karma, mely még feltünő erős is; 10 farktolluk van. Magányosan, rejtetten élő madarak, melyeket nem igen látni napközben, csak sajátságos bömbölő hangjuk árulja el jelenlétüket a mocsárban.