A legutóbbi időkig e latin elnevezést az előbbi fajra, a kis vízicsibére, értették az ornithologusok. De újabban, különösen OGILVIE GRANT (Ann. Mag. Nat. Hist. V. 1890. 80–81. l.) kimutatta, hogy a PALLAS leírta pusillus a törpe vízicsibének keleti fajtája. Az elsőbbség törvénye szerint tehát ez a név a szóban forgó fajra és annak typikus fajtájára vonatkozik; mig annak nyugoti fajtájára – szintén a prioritás alapján – intermedia HERM. elnevezés használandó. REICHENOW (Journ. f. Orn. 1898. 139. 1.) a szibériai és európai példányok közt nem talált különbséget, de az indiaiakat – melyeket a fültájon sargásbarna sávoly jellemez – auricularis néven külön fajtának tartja. Ha bővebb vizsgálatok történnek, úgy talán ez utóbbi felfogás megdönti GRANT véleményét. Addig azonban én figyelmeztetésül, a szibériai példányokat, melyek nagyobbak is, az európaiaktól megkülönböztetem.