# V. CSALÁD.
KÁRÓKATONAFÉLÉK.
PHALACROCORACIDAE.

Leghosszabb a külső lábujj, a hátulsó egyforma magasságban könyöklik előre a csüdből s legföljebb oly hosszú, mint a belső; a legszélsőbb ujj körülbelül félakkora, mint a középső (a harmadik belülről kifelé számítva); szárnyaik nem igen hosszúak vagy rövidek; a farktollak hosszúak, némelyeknél oly kemények, mint a harkályokéi; szárazon rosszúl járnak, fákon, sziklákon ügyesen kapaszkodnak; fiókáik teljes kitolladzásig a fészekben maradnak; kitünő úszók és bukók; nehézkesen, de kitartóan repülnek.