# A HAVASI SARLÓSFECSKE.
Micropus melba (L.) 1758.

[Hirundo melba L. – H. alpina SCOP. – Cypselus melba ILL. – Cypselus alpinus TEMM.]

Jegyei: jóval nagyobb. mint előbbi: főszine kormos szürkebarna, torka és hasa fehér.

Mértéke: H. 21–21,5; Sz. 21–21,4; F. 8,5–8,8; L. 1,4–1,5; Cs. 1,2–1,3 cm.

Hazája Dél-Európa hol az Alpokban s egyéb nagyobb, sziklás hegységekben, nemkülönben a sziklás tengerpartokon költ. Hazánkban csakis a horvát-tengermenti és a Quarnero öblére dülő szirtekben tartózkodik s valószinüleg fészkel is. Innét való példányokat a zágrábi muzeum őriz. Erdélyből is van néhány adatunk* előfordulásáról, melyeket azonban elejtett példány kétségtelenül nem bizonyít. Életmódjában hasonlít az előbbihez.