# I. CSALÁD.
ALKAFÉLÉK.
ALCIDAE.

Testük hengeres, igen izmos; fejük vastag; nyakuk tömzsi; csőrük inkább rövid s furcsa alakzatú, oldalt rovátkás, – némelyikök évenkint csőrét is rendesen megvedli; úszólábukon három előre álló ujj van; tollazatuk többnyire kétszínű (fehér és sötét); szemük kicsiny; főleg a sarkköri tengereken otthonosak s ezernyi társaságokban költenek a madárhegyeken; télen kissé délebbre is lehuzódnak; kitünő bukók s a víz alatt szárnyaikkal is eveznek; aránylag jól, golyószerűen, többnyire egyenes irányban repülnek.*