# A HAVASICSÓKA.
Pyrrhocorax pyrrhucorax (L.) 1758.

[Corvus pyrrhocorax L. – Pyrrh. alpinus VIEILL. – Pyrrh. montanus BRHM. – Fregilus pyrrhocorax SWS. – Pyrrh. forsythi STOLIZKA.]

Jegyei: egészen olyan, mint egy vén hím fekete rigó, csakhogy még egyszer akkora; egészen fekete, csőre sárga, lábai vörösek (a fiatalok lábai barnásak); szemei sötétbarnák.

Mértéke: H. 35–38,6; Sz. 26,7–28,2; F. 14–16,5; L. 4,2–48; Cs. 2,8–3,4 cm.

Közép- és Dél-Európa havasaiban, kősziklás részletek táján fordul elő s őszszel lenyomul a völgyekbe is. Magyarországban leginkább a Tátra-hegységben él, Erdélyben is került néha szem elé, általában azonban nálunk ritka. Ime adataink előfordulásáról: Gróf WODZICKI 5000' magasan a Tátrában néhány párt látott s Rohácsnál nagy csapatot.* SCHAUER 1861-ben ugyanitt nem találta. Néhai SCHERFEL felkai gyógyszeres szerint azonban közönséges a Tátrában. Erdélyben BIELZ a Retyezáton és hátszegi völgyben ritkának mondja, CSATÓ a Muksora mellett (Hunyadm.), BUDA A. ugyancsak Hátszeg vidékén a fenyőerdőkben, DANFORD 1827-ben a Retyezáton egy párban észlelte. A honi gyűjteményekben mindössze két példány van; az egyik Zólyommegyéből való (Nemzeti Múzeumban), a másik Feketevárosnál (Sopronm.) 1886 nov. 26-án lövetett (fiatal ), mely HUSZTHY Ö. lékai múzeumában áll.

Tápláléka leginkább a csókáéhoz hasonlít.