# 156. NEM:
HANTMADÁR.
SAXICOLA Bechst. 1802.

Szinezetre a következő nem közelebb áll ugyan a kövirigókhoz, az életmódot és tartózkodási helyeket tekintve, azonban utóbbiaknak a hantmadarakkal való rokonsága mégis szembetünőbb. E nembe tartozók általában fülemile nagyságuak, szinezetök fehéres, szürke és fekete; a fark sohasem vörös, többnyire fehér tövű és fekete hegyű. Kopár, köves vidéken, utak mentén élnek, leggyakrabban valami hanton, kődarabon üldögélnek, bókolgatnak, farkukat billegetik; sziklahasadékokban, földi lyukakban, kőrakásokban fészkelnek s világos zöldeskék tojásokat raknak.