# 25. NEM:
CSIGAFORGATÓ.
HAEMATOPUS L. 1758.

Csőr kétszer hosszabb a fejnél, kemény, egyenes, elől kissé felfelé hajló, oldalt összenyomott s végén kerek, tompahegyű késpengéhez hasonló; hátulsó ujj hiányzik, a külső ujjak tövén összekötőhártya; első evező leghosszabb, a szárny a fark végét eléri; fark egyenes, középhosszú; tengerpartokat lakják, réczeformán repülnek; igen élénk madarak, melyek lágytestüekből, férgekből élnek.