# 41. NEM:
PÓLING.
NUMENIUS Briss. 1760.

Ide tartoznak a legtermetesebb szalonkafélék; csőrük hosszú, aránylag erős, karcsu és sarlósan meghajtott; a felső káva kissé az alsó fölé hajlik, hosszabb is nálánál, mindkettő végig csatornás az oldalakon; a tollazat pacsirtaszínű; a láb magas, aránylag erős; általában külsőleg hasonlítanak az ibiszekhez, de reptük, hangjuk, életmódjuk mégis közelebb hozza őket a szalonkafélékhez.