# 141. NEM:
ŐSZAPÓ.
AEGITHALUS Herm. 1804.*

Feltünő kicsiny csőrük felső kávája kissé az alsó fölé hajlik; orrlyukaik pontszerűek; farkuk igen hosszú, középtollai a két következőnél rövidebbek, a többiek lépcsőzetesen rövidülnek kifelé, úgy hogy a két szélső legrövidebb; a tollazatuk laza, pehelyszerűen foszlott; testök kicsiny, golyószerű; lábaik gyengék; ivar szerint nem sokat, kor szerint inkább különböznek; főleg rovarokból élnek, mert kicsi csőrük s kevésbbé izmos gyomruk nem alkalmas keményebb magvak megtörésére és emésztésére (legföljebb puha magvakat esznek szorultságban); éjjel az ágakon s nem odvakban alusznak; művészileg szövögetett zacskószerű fészket raknak a fatörzsekre, vastagabb ágak közé, de nem az ágakra vagy felfüggesztve azokra.

Magyarországban csak egy faj fordul elő.