Ujabban igen érdekes vizsgálatokat tett közzé Németországban Dr. RÖRIG a varjak téli táplálékáról (Untersuchungen über die Winternahrung der Krähen. – Mitth. d. landwirtsch. physiolog. Laboratorium d. Universität Königsberg 1897.). Noha a mi viszonyaink közt hasonló vizsgálatok talán más eredményt adnának s RÖRIG eredménye éppen csak Németországban bir jelentőséggel, bizonyos tekintetben nekünk is tanulságos s azért összegezését feljegyzem. November 1-től márczius 1-ig megvizsgált 203 dolmányos varju gyomor- és begytartalma következő volt: Növényrészek 48%, még pedig: 2,1% csirázott buza, 11,9% nem csírázott buza, 6,6% nem csirázott rozs, 4% zab, 1,2% árpa, 5,5% különféle mag, 3,6% zöld növényrész, 6,2% kalász, 6,9% lóganéj; állatmaradványok: egér 5,8%, rovar 3,7%, hal 6,7%, hus 18%, különféle 2,6%.