# [Poecile palustris KAUP. – Parus fruticeti WALLENGR. – Poecila subpalustris, sordida, stagnatilis, murina, musicus BRHM. – Poecila fruticeti PARZUDAKI. – Poikilis palustris BLAS. – Poecilia palustris TACZ. – Parus paluster HOM. – Poecilia salicaria GALLIARD, stb.]

Leirása. Öreg hím: fej, tarkó a hátig, kékes fényű fekete; torok fekete, a begy felé szürkésen elmosódó; pofák fehérszürkék, legfehérebbek a szem körül; nyakoldalak rozsdás szürkefehérek; hát szürkebarna, olajszínű árnyalattal; farcsikja rozsdásan lehelt szürke; evezők és fark sötét szürkebarnák, külső részükön világosabb szegélylyel; alul piszkos fehér, rozsdásszürke árnyalattal, mely szín az oldalakon s a farkaján legtúlnyomóbb; alsó szárnyfedői sárgás rozsdafehérek; szem sötétbarna; csőr fekete; lábak ólomszürkék. A tojónak torokfoltja kisebb, a tarkó nem oly tiszta fekete, a rozsdasárgás árnyalat az alsó test oldalain kevésbbé élénk. A fiatalok a tojóhoz hasonlítanak, de kopottabb színűek.