# A) ALCSALÁD.
KAKUKOK.
CUCULINAE.

Orrlyukaiknak kissé felduzzadó pereme van; szárnyaik hosszúak, hegyesek; a czomb tollazata lecsüngő, hosszú, majdnem gatyás, a menynyiben a csüd felét borítja, mely oly hosszú mint a külső (előre álló) ujj karom nélkül; a hátulsó ujjak töve részben összenőtt; a fark szélső tollai rövidebbek mint az egyenlő hosszú középsők; az alsó farkfedők meglehetős hosszúak. Életmódjukat páratlanul jellemzi, hogy fészket nem rakva tojásaikat más madarak gondjaira bizzák.